বিশ্বকাপ ট্রফি জড়িয়ে ঘুম বীরাঙ্গনাদের, ছবিতে দিলেন বড় বার্তাও

ওয়েব ডেস্ক: দীর্ঘ প্রতীক্ষার অবসান হল রবিবারের ঐতিহাসিক রাতে। ২০০৫ ও ২০১৭— দু’বারই বিশ্বকাপ (ICC Women’s ODI World Cup) জয়ের স্বপ্ন ভেঙেছিল অল্পের জন্য। অবশেষে রবিবার দক্ষিণ আফ্রিকাকে হারিয়ে ইতিহাস গড়ল ভারতীয় মহিলা ক্রিকেট দল (India Women Cricket Team)। প্রথমবার বিশ্বচ্যাম্পিয়ন হওয়ার পরও যেন বিশ্বাস হচ্ছে না তাঁদের। সেই অনাবিল আনন্দে ভেসে গিয়েছে গোটা দেশ।

বিশ্বজয়ের পর রাতেই দলের প্রতিটি সদস্যের চোখে-মুখে ক্লান্তি ও উচ্ছ্বাস— দু’য়েরই মিশেল। কিন্তু ঘুমের মধ্যেও তাঁদের সঙ্গী ছিল সেই বহুকাঙ্ক্ষিত ট্রফি। সোমবার সকালে অধিনায়ক হরমনপ্রীত কৌর (Harmanpreet Kaur) ইনস্টাগ্রামে একটি ছবি পোস্ট করেন, যেখানে তাঁকে দেখা যায় বিছানায় ট্রফি জড়িয়ে ঘুমোতে। ফুটবল বিশ্বকাপ জয়ের পর লিওনেল মেসি ও টি–২০ বিশ্বকাপ জয়ের পর রোহিত শর্মার মতোই সেই বিখ্যাত পোজে হরমন। তবে নজর কেড়েছে তাঁর টি–শার্ট— তাতে লেখা, ‘ক্রিকেট শুধু ভদ্রলোকদের নয়, ক্রিকেট সবার।’

View this post on Instagram

A post shared by Harmann (@imharmanpreet_kaur)

আরও পড়ুন: মহিলা ক্রিকেটের নবজাগরণকে মনে রাখতে বিরাট ঘোষণা BCCI-র

View this post on Instagram

A post shared by Jemimah Jessica Rodrigues (@jemimahrodrigues)

অধিনায়কের মতোই সেমির তারকা জেমাইমা রদ্রিগেজ (Jemimah Rodrigues) ও স্মৃতি মন্ধানাও (Smriti Mandhana) ভাগ নিয়েছেন বিশ্বকাপ জয়ের আনন্দ। তাঁদেরও দেখা গিয়েছে হোটেলের ঘরে ট্রফি নিয়ে শুয়ে থাকতে। জেমাইমা নিজের পোস্টে লিখেছেন, “গোটা বিশ্বকে সুপ্রভাত।” আরেকটি ছবিতে তিনি, স্মৃতি, অরুন্ধতী রেড্ডি ও রাধা যাদবকে একসঙ্গে দেখা যায়— ক্যাপশনে লেখা, “এখনও যেন স্বপ্ন দেখছি।”

View this post on Instagram

A post shared by Jemimah Jessica Rodrigues (@jemimahrodrigues)

ভারতীয় ক্রিকেটে মুম্বই শহরের বিশেষ তাৎপর্য চিরকাল। এখানেই ২০১১ সালের ২ এপ্রিল ওয়াংখেড়ে স্টেডিয়ামে ধোনির নেতৃত্বে বিশ্বকাপ জিতেছিল ভারত। আবার ২০২৩ সালের নভেম্বরেই আহমেদাবাদে রোহিতদের স্বপ্ন ভেঙেছিল। কিন্তু ইতিহাস বলে, প্রতিটি হারই কোনো না কোনো দিনে ফিরে আসে জয়ের রূপে। যেমন ২০২৫ সালের ২ নভেম্বর ফিরিয়ে দিল সেই স্বপ্নপূরণের দিনটি— এবার মহিলাদের হাতে উঠল বিশ্বজয়ের ট্রফি।

দেখুন আরও খবর: